**2023  évi külső vizsgálatok, ellenőrzések**

Az Önkormányzat és intézményei belső ellenőrzésre vonatkozó feladatokat 2020-2024. évre a Képviselőtestület 262/2019. (XI. 28.) számú határozatával fogadta el. A 2023 évi belső ellenőrzési terv megállapítása a stratégiai ellenőrzési terv alapján történt.

Hévíz Város Önkormányzat 198/2022. (XI. 24.)határozattal megállapított 2023. évi ellenőrzési terve megvalósításra került. 2023. évben is Keszthely és Környéke Többcélú Kistérségi Társulás belső ellenőre látta el a belső ellenőrzési feladatokat a feladat ellátási és finanszírozási megállapodás alapján.

1. Normatív állami támogatások igénylésének, elszámolásának felülvizsgálata. Az állami támogatások szabályszerű igénylésének és felhasználásának felülvizsgálata 2022. évre vonatkozóan is megtörtént az intézményekben helyszíni ellenőrzés keretében.

A belső ellenőr által végrehajtott ellenőrzés a természetes, illetve a számított mutatószámok megalapozottságát állapította meg. Az elszámolásánál az ellenőrzés megállapításai figyelembe vételre kerültek.

1. A gépjármű üzemeltetés felülvizsgálata az Önkormányzat és intézményei tulajdonában és üzemeltetésében lévő gépjárművekre az üzemeltetés jogszabályi előírásoknak megfelelőségére, az üzemeltetés és az üzemanyag elszámolás felülvizsgálatára terjedt ki. A szabályszerűségi, pénzügyi vizsgálat mintavétel alapján történt. Az ellenőrzött időszak 2020. január 1-től 2023. május 31-ig.
2. A beszerzési eljárások felülvizsgálata pénzügyi- gazdasági ellenőrzés az Önkormányzati és a Polgármesteri Hivatal tevékenységére terjedt ki. Az ellenőrzött időszak 2020. január 1.-től 2023. június 30-ig. Az ellenőrzés mintavétel alapján történt
3. A Gróf I. Festetics György Művelődési Központ, Városi Könyvtár és Muzeális Gyűjtemény gazdálkodásának és működésének átfogó ellenőrzése a szabályozottság, a gazdálkodás és a működés átfogó vizsgálatára terjedt ki. Az ellenőrzött időszak 2020. január 1-től, 2023. június 30-ig. Az ellenőrzés mintavétel alapján történt a kijelölt időszakra vonatkozóan.

Az ellenőrzések során nem merült fel a fegyelmi felelősségre vonást, kártérítési kötelezettség megállapítását, szabálysértési-, büntetőeljárást megalapozó körülmény.

2023. évben a Magyarország 2022. évi központi költségvetéséről szóló 2021. évi XC. törvény 2. melléklete szerinti támogatások elszámolása megalapozottságának, valamint felhasználása jogszerűségének tárgyában hatósági ellenőrzést folytatott le Hévíz Város Önkormányzatánál a Magyar Államkincstár. A 2023. szeptember 28-án kezdődő, dokumentum alapú felülvizsgálat eltérés megállapítása nélkül zárult.